

**REPUBLIKA HRVATSKA**

**LIČKO-SENJSKA ŽUPANIJA**

**GRAD GOSPIĆ**

GRADONAČELNIK

KLASA: 363-01/19-01/172

URBROJ: 2125/01-02-19-02

Gospić, 27. studenog 2019. godine

**GRADSKO VIJEĆE GRADA GOSPIĆA**

**Predmet:** Prijedlog Programa utroška sredstava od prodaje kuća i stanova u

 državnom vlasništvu na području posebne državne skrbi za

 Grad Gospić za 2020. godinu

 - na razmatranje i donošenje – dostavlja se -

Na temelju članka 49. Statuta Grada Gospića ("Službeni vjesnik Grada Gospića" br. 7/09, 5/10, 7/10, 1/12, 2/13, 3/13- pročišćeni tekst, 7/15 i 1/18) u privitku dopisa dostavljam Vam na razmatranje i donošenje Prijedlog Programa utroška sredstava od prodaje kuća i stanova u državnom vlasništvu na području posebne državne skrbi za Grad Gospić za 2020. godinu.

 Predmetni Program donosi se temeljem članka 16. Uredbe o uvjetima za kupnju obiteljske kuće ili stana u državnom vlasništvu na područjima posebne državne skrbi („Narodne novine" broj 19/11, 56/11 i 3/13). Člankom 16. navedene Uredbe propisano je da su sredstva od prodaje kuća i stanova prihod jedinica lokalne samouprave i uplaćuju se na njihov račun. Uplaćena sredstva mogu se koristiti za izgradnju i obnovu komunalne infrastrukture, stambeno zbrinjavanje, izgradnju socijalnih stanova te podizanja standarda stambenog fonda. Jedinice lokalne samouprave dužne su izraditi program utroška sredstava za narednu godinu i uskladiti ga s Ministarstvom, te po završetku godine dostaviti izvješće Ministarstvu o utrošenim sredstvima.

 Programom su planirana sredstva u iznosu od 5.000,00 kuna.

Slijedom navedenog i obrazloženog, predlaže se Gradskom vijeću Grada Gospića donošenje Programa utroška sredstava od prodaje kuća i stanova u državnom vlasništvu na području posebne državne skrbi za Grad Gospić za 2020. godinu

S poštovanjem,

GRADONAČELNIK

 Karlo Starčević

Na temelju članka 16. Uredbe o uvjetima za kupnju obiteljske kuće ili stana u državnom vlasništvu na područjima posebne državne skrbi („Narodne novine" broj 19/11, 56/11 i 3/13) i članka 33. Statuta Grada Gospića ("Službeni vjesnik Grada Gospića" br. 7/09, 5/10, 7/10, 1/12, 2/13, 3/13- pročišćeni tekst, 7/15 i 1/18), Gradsko vijeće Grada Gospića na sjednici održanoj dana \_\_\_\_\_\_\_\_\_\_\_\_\_ 2019. godine donosi

**P R O G R A M**

**utroška sredstava od prodaje kuća i stanova u državnom vlasništvu na području posebne državne skrbi za Grad Gospić za 2020 godinu**

**Članak 1.**

1. Ovim Programom utroška sredstava od prodaje kuća i stanova u državnom vlasništvu na području posebne državne skrbi za Grad Gospić za 2020. godinu (u daljnjem tekstu: Program) utvrđuje se namjena korištenja sredstava od prodaje kuća i stanova u državnom vlasništvu na području posebne državne skrbi za Grad Gospić za 2020. godinu.

**Članak 2.**

1. Sredstva od prodaje kuća i stanova iz članka 1. ovog Programa uplaćuju se na račun Grada Gospića IBAN HR4323900011813000004.

**Članak 3.**

1. U Proračunu Grada Gospića za 2020. godinu predviđaju se sredstva od prodaje kuća i stanova u državnom vlasništvu na području posebne državne skrbi za Grad Gospić u iznosu od 5.000,00 kuna.

**Članak 4.**

1. Sredstva iz članka 3. ovog Programa utrošit će se za izgradnju i obnovu komunalne infrastrukture sukladno Programu gradnje i održavanja komunalne infrastrukture za 2020. godinu, kako slijedi:

|  |
| --- |
| PLANIRANI RASHOD OD PRIKUPLJENIH SREDSTAVA OD PRODAJE KUĆA I STANOVA U DRŽAVNOM VLASNIŠTVU NA PODRUČJU POSEBNE DRŽAVNE SKRBI ZA GRAD GOSPIĆ ZA 2020. GODINU |
| Otkup zemljišta | 5.000,00 kn |

**Članak 5.**

1. Ovaj Program stupa na snagu 1. siječnja 2020. godine, a objavit će se u „Službenom vjesniku Grada Gospića“.

PREDSJEDNIK GRADSKOG VIJEĆA

GRADA GOSPIĆA

Petar Radošević, v.r.

**O B R A Z L O Ž E N J E**

* OTKUP ZEMLJIŠTA (ukupni iznos aktivnosti 73.000,00 kn)

Sredstva od prodaje kuća i stanova u državnom vlasništvu na području posebne državne skrbi za Grad Gospić u iznosu od 5.000,00 kn utrošit će se za otkup zemljišta za izgradnju nove ceste od Budačke (pored KIC-a) prema Osnovnoj školi dr. Jure Turić.